钦定古今图书集成/明伦汇编/官常典/第648卷 > 许潜
## 钦定古今图书集成/明伦汇编/官常典/第648卷 > 许潜

按《广西通志》：“潜，诏安人。成化中，令平乐，单车之官，孳
孳拊循。时峒猺出没，征调烦苦，潜躬诣诸峒猺，谕以
恩信，稍稍敛戢。民有讼田，数年不决，馈金求直者，潜
怃然曰：‘以某之门而犹有贿，是行不信于民也’。闭阁
累日，其人惶惧伏罪。在事三年，无馀赀，卒于邸。太守
捐俸治丧，民为罢市。”